<classify> Chanzo cha picha, Getty ImagesBayern Munich wanaamini wanaweza kumsajili mshambuliaji wa Tottenham, Harry Kane na wanajipanga kutoa ofa mpya ya kumsajili nahodha huyo wa England. .Gazeti la Ujerumani la Bild liliripoti Jumanne usiku kwamba mchezaji huyo mwenye umri wa miaka 29 alikuwa amekubali masharti ya kibinafsi na Bayern.Chanzo cha picha, Getty ImagesArsenal wamewasilisha ofa ya tatu yenye thamani ya 105m kumnunua kiungo wa kati wa West Ham na Uingereza Declan Rice.Washindi wa mataji matatu Manchester City, ambao walikuwa na ofa ya pauni milioni 90 kwa mchezaji huyo mwenye umri wa miaka 24 iliyokataliwa Jumanne, hawatafikia ofa ya The Gunners.Chanzo cha picha, Getty ImagesBeki wa kushoto wa Luton, Amarii Bell amesaini mkataba mpya na klabu hiyo.Mchezaji huyo wa kimataifa wa Jamaica, ambaye alisajiliwa kutoka Blackburn Rovers mwaka 2021, amecheza mechi 97 akiwa na The Hatters.Chanzo cha picha, Getty ImagesLeicester wanaaminika kuwa wameafikiana na Tottenham kwa ajili ya kumnunua kiungo Harry Winks.Sky Sports wanaripoti kuwa dili hilo lina thamani ya hadi 10m.Chanzo cha picha, Getty ImagesMshambulizi wa Liverpool Fabio Carvalho anakaribia kuhamia klabu ya RB Leipzig ya Ujerumani kwa mkopo.The Reds walipinga majaribio ya Leipzig ya kutaka kumsajili mchezaji huyo mwenye umri wa miaka 20 kwa mkataba wa kudumu, lakini sasa wanaonekana kuwa tayari kumwacha aondoke kwa muda.Carvalho alijiunga na The Reds kutoka Fulham msimu uliopita wa joto kwa pauni milioni 5 kwa mkataba wa miaka mitano.  <topic>: MICHEZO 